Gintautas Bartkus

Gintautas Bartkus (g. 1966 m. birželio 13 d.) – Lietuvos teisininkas, advokatas, specializuotos advokatų kontoros „Bartkus ir partneriai“ BENDROVIŲ TEISĖS INCIATYVA vadovaujantis partneris, Vilniaus Universiteto (VU) Teisės fakulteto partnerystės docentas, buvęs  politinis veikėjas,  Lietuvos teisingumo ministras.

 Biografija 

1989 m. baigė VU Teisės fakultetą. Stažavosi Helsinkio universitete (Suomija), Varšuvos universitete (Lenkija), Kolumbijos teisės mokykloje (JAV) ir Budapešto universitete (Vengrija), John Marshall teisės mokykloje (JAV), Olborgo universitete (Danija), Jean Moulin universitete Lione (Prancūzija), Europos Sąjungos institucijose (Belgija). 

Baigęs vienpakopes teisės studijas, įstojo ir studijavo VU Teisės fakulteto doktorantūroje, tačiau jos nebaigė, nors ir rengė socialinių mokslų (teisės krypties) daktaro disertaciją iš privatinės teisės. Gintauto Bartkaus sritys buvo bendrovių teisė, bendrovių valdymas, tarptautinė prekyba, investiciniai ginčai, Europos Sąjungos teisė. Lietuvos Respublikos civilinio kodekso komentaro bendraautoris.

Nuo 1989 m. VU Teisės fakulteto Civilinės teisės ir civilinio proceso katedros asistentas, taip pat VU Ekonomikos fakulteto komercinės teisės dėstytojas. Nuo 1990 m. iki 1992 m. LR Vyriausybės Tautybių departamento direktoriaus patarėjas. 1993 m. John Marshall Teisės mokyklos kviestinis dėstytojas (Čikaga, JAV). Nuo 2018 yra VU Teisės f. Privatinės teisės katedros partnerystės docentas.

Lietuvos advokatūros narys. Nuo 1993 m. iki 1995 m. advokato padėjėjas, nuo 1995 m. iki dabar - advokatas. 2014 metais išrinktas Lietuvos advokatų tarybos nariu. 

Nuo 1992–2000 m. advokatų kontoros „Lideika, Petrauskas, Valiūnas ir partneriai“ LAWIN (dabar - „Valiūnas Ellex") partneris, seniūnas.  Nuo 2000 m. spalio 30 d. iki 2001 m. liepos 5 d. LR teisingumo ministrasLR TM informacija . 

2001–2004 m. Tarptautinės audito ir konsultacijų bendrovės „Ernst & Young“ partnerisCV. Nuo 2004 m. advokatų profesinės bendrijos „Jurevičius, Balčiūnas ir Bartkus“, vėliau - „Baltic Legal Solutions“ Lietuva (dabar „TGS Baltic“) vyresnysis partneris, seniūnas, vienas iš steigėjų. 

Nuo 2018 m. tarptautinės audito ir konsultacijų bendrovės „Deloitte“ partneris Baltijos šalyse, atsakingas už teisinių paslaugų padalinį. 

Nuo 1989 m. Vilniaus komercinio arbitražo teismo arbitras. Nuo 2012 m. Pasaulio Banko Tarptautinių investicinių ginčų sprendimo centro (ICSID) arbitras.

Daugelio mokslinių straipsnių, pranešimų ir tarptautinių tyrimų ES teisės, bendrovių valdymo, teisėkūros ir kitais klausimais autorius. (https://www.tf.vu.lt/apie_mus/mokslininkai-ir-destytojai/bartkus-gintautas-partnerystes-doc/ )

Gintautas Bartkus yra Baltimorės miesto, Merilando valstija, JAV, garbės pilietis

 Veikla teisėkūroje 
Nuo 1992 m. iki dabar LR muitų kodekso, LR civilinio kodekso, Akcinių bendrovių įstatymo, kitų teisės aktų rengimo darbo grupių narys. Civilinio kodekso taikymo praktikai apibendrinti darbo grupės narys. Biurokratinės naštos mažinimo darbo grupės pirmininkas. Taip pat vadovavo darbo grupei Lietuvos Respublikos Konstitucinio Teismo 2000 m. spalio 18 d. nutarimo „Dėl Lietuvos Respublikos akcinių bendrovių „Būtingės nafta“, „Mažeikių nafta“ ir „Naftotiekis“ reorganizavimo įstatymo, Lietuvos Respublikos mokesčių administravimo įstatymo 5 straipsnio 3 dalies atitikimo Lietuvos Respublikos Konstitucijai ir dėl Lietuvos Respublikos Seimo nutarimo „Dėl strateginio investuotojo pripažinimo“ atitikimo Lietuvos Respublikos Konstitucijai ir Lietuvos Respublikos nacionalinio saugumo pagrindų įstatymui” įtakos 1999 metų investicijų sutarties tarp Lietuvos Respublikos Vyriausybės, JAV kompanijos „Williams International Company“ ir akcinės bendrovės „Mažeikių nafta“ nuostatų vykdymui išnagrinėti.

Nuo 2005 m. Europos Komisijos bendrovių teisės ir  bendrovių valdymo modernizavimo patarėjų grupės narys, nuo 2014 m. Europos Komisijos neformalios bendrovių teisės ekspertų grupės narys.

Nuo 2012 m. Europos modelinio bendrovių akto (EMCA) rengimo grupės narys.

 Pareigos įmonių valdybose, viešosiose įstaigose 

Nuo 1995 m. iki 2005 m. finansininko George Soros įkurto bei remiamo VšĮ „Atviros Lietuvos fondas“ valdybos pirmininkas. 
2003 m. operos mylėtojų įsteigto LNOBT paramos fondo „Orfėjaus lyra“ valdybos narys, vienas iš steigėjų. Nuo 2010 metų Lietuvos laisvosios rinkos instituto Tarybos narys.  Nuo 2015 m. „UNICEF Lietuva“ valdybos narys.

AB Lietuvos energija, UAB Baltik vairas, AB Panevėžio cukrus, AB Kėdainių cukrus valdybų ir tarybų nepriklausomas  narys. Nuo 2015 m. VšĮ „Užstato sistemos administratorius“ valdybos narys. Nuo 2014 m. Lietuvos advokatų Tarybos narys.

 Šaltiniai 

|-

Kategorija:Lietuvos teisingumo ministrai
Kategorija:Lietuvos verslo teisės advokatai
Kategorija:Vilniaus universiteto dėstytojai